Olún wáma wáyōŋ ai bənɔ́ni, ńdɔ̄ fə mǎyi kə́ lúman ai bikə́lá. Owé, Ǹtondôbə miǹkunda a yi kə́ yēn ńkunda wóé, ndá Yūda, a yi wá bɔ anə́ ekabilí ólugú á bītá. 4Á Yúda ńgɔ akɔ́g yā ábūg láyi sɔ́ ai ǹnóm ándíe yǎ ébə̌m, tɔ elâ bitá, ábə̄ nyé ńgɔ bədzóē bə́sə̄ báyi kwí. Fǔfulu, 5bâyi bɔ bə́sə anə́ zīngí yā yátság ḿbɔdɔg á mīńdzɔ̄ŋ bitá. Bâyi lúman amú Ńtondôbə a yi tɔbɔ ai bɔ́, ńdɔ̄ fə bəbɛ́d bikabilí bâyi sáma. 6Mayi wónō ndá Yūda e ńtɔ̄á ngul, ndá Yósəf e ńtɔ̄á zīngí, mayi bɔ́ dúgán tə́le amú māyén bɔ̄ ngɔ́l, bə́ dúgán tɔbɔ anə́ mā ndzí kig bɔ́ tām təb, amú mə nə Ǹtondôbə Zambá wābán, ńdɔ̄ fə mǎyī bɔ́ wōg. 7Éfraím a yi bɔ́ anə́ zīngí, ǹnə́m wábán wâyi sán ai miǹtag anə́ wɔ̂n. Éyɔŋ báyī bɔ́ yēn, bɔ́n bábán bâyi tɔbɔ̌ miǹtag, ǹnə́m wábán wâyi fon ábə Ǹtondôbə. 8Mayi lɔ́ŋ élɔ̄ŋ nə́ mə́ kóān bɔ́, amú mə̄ ngákode bɔ́; bâyi dúgan tɔbɔ anə́ bə́ ngábə́. 9Mə ngátsam bɔ́ á məyɔŋ, hədá tɔ oyǎb, bâyi kə́ bâtsog ma; bâyi byé bɔ́n, eyɔ̌ŋ tē báyi dúgan. 10Mayi bɔ̌ naa bə́ kódō á ńnam Égîptɛn, mayi bɔ́ kóan a tádigi Âsiría, mayi bɔ́ nyílī á sí Galaad, ai á Libáŋ, tɔ nálā, wǎyǐ kig yəan. 11Bâyi daŋ máŋ mə́ Égîptɛn, ńdɔ̄ fə Ǹtondôbə ǎ yi bímī mə̄ndím á máŋ, bidɔ́g bí Nîl bísə̄ byâyi mǎn hə́le, məbún mə́ Asiría mâyi sáma; ǹtúm édzōē Égîptɛn wâyi vaaban. 12Bâyi fudǐ ngul dzábán ábə Ǹtondôbə, bâyi wulu á dzwé díé, Ǹtondôbə énye a kɔ́bɔ̄ nálā.